CHASE วิ่งต่อ 4% โบรกชี้กำไรปี 66-68 โตเฉลี่ย 30% เคาะเป้า 3.8 บ.
CHASE บวกต่อ 4% รับแผนซื้อหนี้ปีละไม่ต่ำกว่า 1 พันล้าน ดันพอร์ตขยายตัว โบรกแนะนำราคาเป้าหมาย 3.8 บ. ชี้กำไรปี 66-68 โตเฉลี่ย 30%
CHASE บวกต่อ 4% รับแผนซื้อหนี้ปีละไม่ต่ำกว่า 1 พันล้าน ดันพอร์ตขยายตัว โบรกแนะนำราคาเป้าหมาย 3.8 บ. ชี้กำไรปี 66-68 โตเฉลี่ย 30%
23 ก.พ. 2566

ผู้สื่อข่าวรายงานว่า วันนี้ (22 ก.พ.66) ราคาหุ้น บริษัท เชฎฐ์ เอเชีย จำกัด (มหาชน) หรือ CHASE ณ เวลา 12:15 น. อยู่ที่ระดับ 3.12 บาท บวก 0.12 บาท หรือ 4% สูงสุดที่ระดับ 3.16 บาท ต่ำสุดที่ระดับ 2.94 บาท ด้วยมูลค่าการซื้อขาย 373.46 ล้านบาท

บล.กสิกรไทย ระบุในบทวิเคราะห์ว่า คาดปี 66-68 กำไรจะมีอัตราเติบโตเฉลี่ยสะสมต่อปี หรือ CAGR ที่ 30% หนุนจากรายได้ที่มากขึ้นจากทั้งการให้บริการจัดเก็บหนี้สินและรายได้ดอกเบี้ยจากพอร์ต NPL และความสามารถในการทำกำไรที่ดีขึ้นจากความประหยัดต่อขนาดที่ดีขึ้น ให้ราคาพื้นฐาน CHASE ที่ 3.80 บาท
นายประชา ชัยสุวรรณ ประธานเจ้าหน้าที่บริหาร CHASE กล่าวว่า บริษัทคาดว่ากำไรสุทธิปี 66 จะเติบโตมากกว่า 30% และรายได้เติบโต 15% เมื่อเทียบกับปีก่อน โดยเตรียมนำเงินทุนจากการระดมทุนไปต่อยอดการขยายธุรกิจให้เติบโตอย่างยั่งยืน ด้วยการเดินหน้าซื้อ NPLs ปีละไม่ต่ำกว่า 1,000 ล้านบาท เน้นสินเชื่อด้อยคุณภาพที่ไม่มีหลักประกัน (Unsecured Loan) ซึ่งอยู่ในความเชี่ยวชาญของบริษัทฯ โดยขณะนี้ได้เริ่มเข้าไปประมูลซื้อ NPLs จากสถาบันการเงินชั้นนำแล้ว และเตรียมขยายบริการติดตามทวงถามและเร่งรัดหนี้สินให้ครอบคลุมยิ่งขึ้นสู่กลุ่มผู้ให้บริการที่ไม่ใช่สถาบันการเงิน (Non-bank)